Tovstonogovi-nimeline Suur Draamateater
Tovstonogovi-nimeline Suur Draamateater (vene Большой драматический театр имени Г. А. Товстоногова; lühend БДТ (BDT)) on draamateater Venemaal Peterburis. Teater asutati 1918. aastal Maksim Gorki eestvedamisel. See oli üks esimesi teatreid, mis pärast Oktoobrirevolutsiooni asutati. Aastail 1932–1992 kandis teater nime Gorki-nimeline Suur Draamateater. 1992. aastast kannab Georgi Tovstonogovi nime. Tovstonogov oli 1956–1989 teatri pearežissöör.